

**MINŐSÉGFEJLESZTÉSI PROGRAM**

**2021-2022**

BUDAPEST

2021. augusztus 30.

**TARTALOMJEGYZÉK**

[**BEVEZETÉS 3**](#_Toc82361728)

[**1. CÉLOK ÉS TEENDŐK A MINŐSÉGBIZTOSÍTÁSBAN (ESG) 4**](#_Toc82361729)

[*1.1. Minőségbiztosítási politika 4*](#_Toc82361730)

[*1.2. Képzési programok megtervezése és jóváhagyása 6*](#_Toc82361731)

[*1.3. Hallgató-központú tanulás, tanítás és értékelés 7*](#_Toc82361732)

[*1.4. A hallgatók felvétele, előrehaladása, tanulmányaik elismerése és a képesítés odaítélése 9*](#_Toc82361733)

[*1.5. Oktatók 11*](#_Toc82361734)

[*1.6. Tanulástámogatás és hallgatói szolgáltatások 13*](#_Toc82361735)

[*1.7. Információ-menedzsment 14*](#_Toc82361736)

[*1.8. Nyilvánosság 16*](#_Toc82361737)

[*1.9. A képzési programok folyamatos nyomon követése és rendszeres értékelése 17*](#_Toc82361738)

[*1.10. Rendszeres külső minőségbiztosítás 18*](#_Toc82361739)

# BEVEZETÉS

A hatályos felsőoktatási szabályozás alapján intézményi minőségfejlesztési programban kell meghatározni a képzési program, a tudományos kutatás, művészeti alkotótevékenység, a hallgatók értékelésének, az oktatás személyi és infrastrukturális feltételei, a tanulástámogatás eszközei, a hallgatói szolgáltatások, a belső információs rendszer és a nyilvánosság fejlesztésére irányuló célokat. A felsőoktatási intézmény évente áttekinti az intézményi minőségfejlesztési program végrehajtását és megállapításait - az erről szóló jelentés elfogadásától számított legfeljebb harminc napon belül - az intézmény honlapján, továbbá a helyben szokásos módon nyilvánosságra hozza.

A **Színház- és Filmművészeti Egyetem** (továbbiakban: **Egyetem**) minőségfejlesztési programjának célja a stratégiaitervekben megfogalmazott célok elérése. Ezen célok az oktatási folyamatokban, a művészeti tevékenységben, a hallgatói kiválóság megteremtésében és fenntartásában, a harmadik misszió keretében végzett tevékenységben és a működési, gazdálkodási tevékenységekben egyaránt megjelennek.

A Minőségfejlesztési Program elkészítésének pillanatáig Egyetemünkön nem volt szervezett formában megjelenő minőségirányítási, ellenőrzési rendszer. Mindezen hiányosságok megszűntetése érdekében indítottuk el a minőségközpontú alapelvekre épülő, nemzetközi standardoknak is megfelelő, a kötelező minőségbiztosítási rendszerekben meghatározott témakörök minőségbiztosítási rendszerének kidolgozását. Mindezeket tettük azért, mert meggyőződésünk, hogy ezek tudnak támogató folyamatai lenni a képzési, kutatási, vezetési tevékenységeinknek. 2021-ben megtörtént Egyetemünk működéséhez kapcsolódó fő folyamatok beazonosítása és ezek minőségbiztosítási rendszerbe történő beillesztése. Terveinkben első helyen szerepel, hogy ezekkel a meghatározott irányokkal tovább erősítsük az intézményi menedzsment támogatói folyamatokat, amik a minőségirányítás folyamataival összhangban segítik a szakmai munkát.

Az Egyetem vezetősége elkötelezett a minőségfejlesztés irányába, ami meggyőződésünk alapján alapfeltétele a sikeres működésnek. Ugyanakkor fontos a munkatársak részvétele és egyes feladatok delegálása is. Célunk, hogy a minőségfejlesztési programban megfogalmazott tennivalók megfeleljenek az Egyetem működési és fejlesztési irányainak, továbbá rövid távon is érezhető eredményeket eredményezzenek. Terveink szerint a minőségbiztosítási rendszerünkben megfogalmazott irányok középtávon (3 év) elősegítik majd az Egyetem szervezett működésének megteremtését, a minőségmódszerek és technikák tudatos és megfelelő alkalmazását, majd a minőség kommunikációjának alapjait.

Az elkészült Minőségfejlesztési Program elsősorban az Egyetem belső minőségfejlesztési tevékenységére, annak fejlesztési irányaira, illetve a külső minőséghitelesítésre fókuszál. Mindezek alapján az elkészült programunk a „Standards and Guidelines for Quality Assurance in the European Higher Education Area” (ESG) standardjai mentén határozza meg az oktatás és az oktatáshoz szorosan kapcsolódó szolgáltatási területeken kitűzött minőségfejlesztési célokat, feladatokat, felelősöket és a teljesítés határidejét. A standardok és irányelvek használatát fontosnak tartjuk, hiszen annak érdekében születtek, hogy

* **közös keretet teremtsenek**a tanulás és tanítás minőségbiztosításához európai, nemzeti és intézményi szinten
* lehetővé tegyék a felsőoktatásban **a minőség megteremtését és javítását**az Európai Felsőoktatási Térségben
* **támogassák a kölcsönös bizalmat***,* ezáltal előmozdítsák a kölcsönös elismerést, valamint erősítsék az országon belüli és országok közötti mobilitást, illetve
* **információt nyújtsanak** az Európai Felsőoktatási Térségben megvalósuló minőségbiztosításról**.**

# 1. CÉLOK ÉS TEENDŐK A MINŐSÉGBIZTOSÍTÁSBAN (ESG)

## Minőségbiztosítási politika

***Standard (ESG 1.1):***

*„Az intézmények rendelkezzenek publikus és a stratégiai menedzsment részét képező minőségbiztosítási politikával. Ezt a belső érintettek (azaz a hallgatók, az oktatók és a nem oktató személyzet) dolgozzák ki és valósítsák meg, megfelelő struktúrák és folyamatok révén, a külső érintettek (felhasználók, munkaadók, partnerek) bevonásával.”*

***Irányelvek:***

*„A minőségpolitika és annak eljárásai a fő pillérei az intézmény koherens minőség-biztosítási rendszerének, amely folyamatos minőségfejlesztési ciklusként hozzájárul az intézmény elszámolási kötelezettségének teljesítéséhez. Elősegíti a minőségkultúra kialakulását, amelyben az intézmény minden szereplője felelősséget vállal a minőségért és az intézmény minden szintjén részt vesz a minőség biztosításában. Ennek támogatása érdekében a minőségpolitika formális státusú és nyilvánosan hozzáférhető. A minőségpolitika akkor a leghatásosabb, ha tükrözi a kutatás, illetve a tanulás és tanítás között meglévő viszonyt, továbbá figyelembe veszi az intézmény működésének nemzeti kontextusát, az intézményi kontextust és stratégiát.”*

**Célok:**

* + 1. Éves Minőségfejlesztési Terv készítése
		2. Éves értékelés készítése a minőségfejlesztési terv előrehaladásáról.
		3. A minőségbiztosítást szabályozó dokumentumok közzététele.
		4. Az Egyetem szervezeti minőségbiztosításának szinkronizálása az európai minőségstandard alapján.

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
|  1.1.1. | Éves Minőségfejlesztési Terv készítése | MMT elnöke | MMT, minőségügyi felelős, szervezeti egységvezetők | 2021. 12. 15. | Minőségfejlesztési Terv |
| 1.1.2. | Éves értékelés készítése a minőségfejlesztési terv előrehaladásáról | MMT elnöke | MMT, minőségügyi felelős, szervezeti egységvezetők | 2022. 11. 01. | Minőségfejlesztési Jelentés |
| 1.1.2.1 | Minőségfejlesztési Program teendőinek felülvizsgálata | rektor | MMT, minőségügyi felelős | minden év november | Teendők további részfeladatokra bomlanak |
| 1.1.3. | Honlapon elérhetővé tenni a frissített Minőségbiztosítási Szabályzatot | honlapfelelős | - | folyamatos | linkről letölthető Minőségbiztosítási Szabályzat |
| 1.1.3.1. | Egyetem polgárainak, hallgatóknak, oktatóknak, egyéb munkatársaknak, egyetem partnereinek tájékoztatása arról, hogy a minőségirányításban milyen terveink és feladataink vannak | rektor | minőségügyi felelős, rektorhelyettesek, szervezeti egységvezetők | minden év január | tájékoztató anyag, kommunikációs csatornák aktívak |
| 1.1.3.2. | Honlapon elérhetővé tenni a Minőségügyi Kézikönyvet | honlapfelelős | - | folyamatos | linkről letölthető Minőségügyi Kézikönyv |
| 1.1.3.3. | Minőségfejlesztési Jelentésben foglaltak ismertetése, minőségfejlesztés, tapasztalatairól fórumok tartása | MMT elnök | MMT, minőségügyi felelős, rektorhelyettesek | minden év november | fórumokon jelenléti ív, rövid emlékeztető, javaslatok jegyzéke |
| 1.1.4. | Az Egyetem szervezeti minőségbiztosításának szinkronizálása az európai minőségstandardokhoz | minőségügyi felelős | rektorhelyettesek | minden év október | Folyamatleírások, Minőségügyi Kézikönyv, MAB útmutató szerinti dokumentumok |
| 1.1.4.1 | A Szenátus minden év december végéig elfogadja az adott év ESG-vel összhangban álló minőségfejlesztési céljait, tekintettel az előző év minőségfejlesztési céljainak teljesítésére vonatkozó Minőségfejlesztési Jelentésben foglaltakra | minőségügyi felelős | MMT, minőségügyi felelős | minden év december | Szenátus határozata |

## Képzési programok megtervezése és jóváhagyása

***Standard (ESG 1.2):***

*„Az intézmények rendelkezzenek folyamatokkal képzési programjaik kialakítására és jóváhagyására. A képzési programokat úgy kell kialakítani, hogy elérjék kitűzött céljaikat, beleértve az elvárt tanulási eredményeket. A program révén megszerezhető képesítés legyen világosan meghatározott és közölt, utalással a nemzeti képesítési keretrendszer megfelelő szintjére, s ennek révén az Európai Felsőoktatási Térség képesítési keretrendszerére. Az intézmények folyamatosan kísérjék figyelemmel és rendszeres időközönként tekintsék át képzési programjaikat, biztosítandó, hogy azok elérjék kitűzött céljaikat, illetve megfeleljenek a hallgatók és a társadalom igényeinek. Ezen értékelések eredményezzék a programok folyamatos javulását. Az ennek folytán tervezett vagy megtett intézkedéseket minden érdekelt felé közölni kell.”*

***Irányelvek:***

*„A képzési programok állnak a felsőoktatási intézmény képzési feladatának közép-pontjában. A hallgatóknak akadémiai tudást és képességeket kínálnak, beleértve a más területekre átvihetőket is, amelyek befolyásolhatják személyes fejlődésüket, illetve amelyeket jövőbeni pályájuk során alkalmazni tudnak.”*

**Célok:**

* + 1. Új képzések tervezése, indításának előkészítése, indítása
		2. Doktori Iskola megújítása, fejlesztése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.2.1.1 | Munkaerőpiaci igényekre reagáló új szakirányú továbbképzések indítási lehetőségének megvizsgálása | oktatási rektorhelyettes | intézetvezetők, oktatók | 2022. tavasz | javaslatok új szakirányú továbbképzésekre |
| 1.2.1.2 | Munkaerőpiaci igényekre reagáló új felsőoktatási szakképzések indítási lehetőségének megvizsgálása | oktatási rektorhelyettes | intézetvezetők, oktatók | 2022. tavasz | javaslatok új felsőoktatási szakképzésekre |
| 1.2.1.3. | Munkaerőpiaci igényekre reagáló új alapképzési szakok indítási lehetőségének megvizsgálása | oktatási rektorhelyettes | intézetvezetők, oktatók | 2022. tavasz | javaslatok új felsőoktatási szakképzésekre |
| 1.2.1.4. | Munkaerőpiaci igényekre reagáló új mesterképzési szakok indítási lehetőségének megvizsgálása | oktatási rektorhelyettes | intézetvezetők, oktatók | 2022. tavasz | javaslatok új felsőoktatási szakképzésekre |
| 1.2.1.5. | A tervezett szakok akkreditációs anyagainak előkészítése | oktatási rektorhelyettes | intézetvezetők, oktatók | folyamatosan | akkreditációs anyagok |
| 1.2.2.1. | Doktori Iskola Működési Szabályzatának felülvizsgálata, javaslatok készítése, módosítások Szenátus általi elfogadása | doktori iskola vezetője | Doktori Tanács | 2022. tavasz | Módosított Doktori Szabályzat |
| 1.2.2.2. | Doktori Iskola törzstagjainak pótlásáról való gondoskodás | rektor, doktori iskola vezetője | Doktori Tanács | szükségszerűen | új törzstag(ok) |

## Hallgató-központú tanulás, tanítás és értékelés

***Standard (1.3):***

*„Az intézmények biztosítsák képzési programjaik olyan megvalósítását, amely aktív szerepre ösztönzi a hallgatókat a tanulási folyamat létrehozásában. A hallgatók értékelése tükrözze ezt a megközelítést.”*

***Irányelvek:***

*„A hallgatóközpontú tanulás és tanítás fontos a hallgató tanulási folyamat iránt érzett motivációja, önreflexiója és elkötelezettsége szempontjából. Ezért körültekintően kell a képzési programokat megtervezni és kivitelezni, eredményüket értékelni. A hallgatóközpontú tanulás és tanítás megvalósítása:*

*1.) figyelembe veszi a hallgatók és szükségleteik sokféleségét, rugalmas tanulási útvonalakat tesz lehetővé számukra*

*2.) különféle tanítási módokat vesz figyelembe és alkalmaz, ahol az helyénvaló*

*3.) rugalmasan használ többféle pedagógiai módszert*

*4.) rendszeresen értékeli és pontosítja a képzési módokat és a pedagógiai módszereket*

*5.) autonóm tanulói öntudatra bátorít, miközben gondoskodik a megfelelő oktatói irányításról és támogatásról*

*6.) elősegíti a kölcsönös tiszteletet a tanuló-oktató kapcsolatban*

*7.) megfelelő eljárásokkal rendelkezik a hallgatók panaszainak kezelésére.”*

**Célok:**

* + 1. Tanulmányi és Vizsgaszabályzat ESG-vel való összhangjának biztosítása
		2. Ismeretátadás, kreatív gondolkodás lehetőségének megteremtésének módszereiről tapasztalatcsere aktívvá válása
		3. Olyan tanulási és tárgyi környezet kialakítása, ami megfelelően támogatja a hallgatók aktív tanulási lehetőségét, egyéni haladását

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.3.1.1 | Tanulmányi és Vizsgaszabályzat felülvizsgálata, módosítási javaslatok elkészítése | oktatási rektorhelyettes | oktatástámogatási igazgató | 2022. 02. 01. | módosított Tanulmányi és Vizsgaszabályzat |
| 1.3.1.2 | Hallgatói jogorvoslat, hallgatói panaszkezelés rendjének áttekintése, elégedettség növelése | oktatástámogatási igazgató | minőségügyi felelős, oktatási rektorhelyettes, HÖK | minden év február | jogorvoslat és panaszkezelés időtartamának csökkenése, elégedettebb hallgatók |
| 1.3.2.1 | Oktatás módszertani megújulás a XXI. századi technológiáknak megfelelően, a mintatantervek áttekintése | oktatási rektorhelyettes | intézetvezetők, oktatók, osztályfőnökök | minden év április | átdolgozott tematikák száma |
| 1.3.2.2 | A hagyományos és az elektronikus formátumú tananyagok elérhetőségnek biztosítása, Könyvtár fejlesztése | könyvtár vezetője | oktatási rektorhelyettes, intézetvezetők | folyamatosan | tananyagállomány bővülése |
| 1.3.2.3 | Rendszeres megbeszélések az oktatás módszertanáról és a gyakorlati képzéséről | oktatási rektorhelyettes | oktatók | 2022. tavaszától folyamatosan | találkozók |
| 1.3.3.1 | Hallgatók idegennyelvi kompetenciájának (általános és szaknyelvi ismertek) fejlesztése – fejlesztési terv készítése és bevezetése | oktatási rektorhelyettes | általános rektorhelyettes, intézetvezetők, oktatók | minden év március | egyetemi tanulmányaik alatt nyelvvizsgát szerző hallgatók száma |
| 1.3.3.2 | Rugalmas tanulási útvonalak lehetővé tétele hátrányos, felzárkóztatandó, fogyatékkal élő, külföldi hallgatók számára | oktatási rektorhelyettes | általános rektorhelyettes, intézetvezetők | minden év március | eljárásrendek készülnek |
| 1.3.3.3 | A hallgatói értékelés eredményeinek elemzése (átlagok, szórás) és a trendekről, elemzés készítése, beavatkozási javaslatok megfogalmazása | oktatási rektorhelyettes | oktatástámogatási igazgató, intézetvezetők | minden vizsgaidőszak utáni hónapban | átlagok és szórás elemzése |
| 1.3.3.4 | Infrastrukturális fejlesztések felmérése, az oktatási terek fejlesztése | kancellár | oktatási rektorhelyettes, intézetvezetők, szakvezetők | folyamatosan | új oktatási eszközök, felújított tantermek |

## A hallgatók felvétele, előrehaladása, tanulmányaik elismerése és a képesítés odaítélése

***Standard (ESG 1.4):***

*„Az intézmények következetesen alkalmazzák a teljes hallgatói életciklust lefedő, előzetesen meghatározott és közzétett szabályzataikat, például a hallgatók felvétele, előrehaladása, tanulmányaik elismerése és a képesítés odaítélése tekintetében.”*

***Irányelvek:***

*„A hallgató, a képzési program, az intézmény és a rendszer szempontjából egyaránt elsőrendűen fontos, hogy a hallgatók megkapják a megfelelő feltételeket és támogatást felsőoktatási előrehaladásukhoz. Alapvető, hogy legyenek a célnak megfelelő felvételi, elismerési és végzési eljárások, legfőképpen, amikor a hallgató a mobilitás jegyében vált felsőoktatási intézmények, illetve rendszerek között. Fontos, hogy a hozzáférés rendjét, a felvételi eljárásokat, kritériumokat következetesen és átlátható módon alkalmazzák, továbbá, hogy eligazító tájékoztatást nyújtsanak az intézményről és a képzési programról. Az intézmény rendelkezzen olyan eljárásokkal és eszközökkel, amelyek segítségével képes a hallgatók előrehaladásáról információt gyűjteni, azt folyamatosan követni, és reagálni rá.”*

**Célok:**

* + 1. Tehetséges középiskolások SZFE-re vonzása
		2. Ösztöndíjak számának és értékének növelése
		3. Lemorzsolódás csökkentése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.4.1.1 | Hatékony és tartalmas hallgatói toborzás | Kommunikációért felelős vezető | oktatási rektorhelyettes, intézetvezetők, oktatók, Oktatástámogatási Igazgatóság, HÖK | 2022. szeptember | több alkalom, több intézménybe eljutás kampányidőszakban, jelentkezői létszám |
| 1.4.1.2 | Nyelvvizsgával nem rendelkező tehetségek Egyetemre jelentkezésének segítésére akcióterv készítése, finomítása, végrehajtása | általános rektorhelyettes | Oktatástámogatási Igazgatóság | 2022. évtől folyamatos | felvételizők száma |
| 1.4.1.3 | Együttműködési megállapodások középiskolákkal | rektor, kancellár | rektorhelyettesek, intézetvezetők, HÖK | 2022. évtől folyamatosan | felvételizők száma |
| 1.4.2.1 | Ösztöndíj források felkutatása, tehetséges hallgatók támogatása | kancellár | rektor, rektorhelyettesek, intézetvezetők | folyamatos | több fajta ösztöndíj és több fő ösztöndíjas |
| 1.4.2.2 | Növelni a hallgatói részvételt az évente ismétlődő és időszakos pályázatokon (pl. ÚNKP) | általános rektorhelyettes | intézetvezetők, oktatási rektorhelyettes, doktori iskola vezetője | folyamatos | nyertes pályázók száma |
| 1.4.3.1 | A lemorzsolódás csökkentése érdekében intézkedések kidolgozása (felvételizők vizsgálata, statisztikai adatok elemzése) | oktatási rektorhelyettes | Oktatástámogatási Igazgatóság, intézetvezetők, HÖK | minden év március | Intézkedési terv lemorzsolódás csökkentésére |
| 1.4.3.2 | A lemorzsolódás által leginkább érintett szakokon külön intézkedési tervek kidolgozása | oktatási rektorhelyettes | intézetvezetők, szakvezetők, HÖK | minden év április | intézkedési terv, lemorzsolódás száma |

## Oktatók

***Standard (ESG 1.5):***

*„Az intézmények biztosítsák, hogy oktatóik megfelelő kompetenciával rendelkezzenek. Alkalmazzanak méltányos és átlátható eljárásokat oktatóik toborzására és továbbképzésére.”*

***Irányelvek:***

*„Az oktató lényegi szerepet játszik abban, hogy a hallgató sikeresnek érezze a felsőoktatásban töltött idejét, meg tudja szerezni a tudást, a képességeket és további más kompetenciákat. A hallgatók sokfélesége és a tanulási eredmények erősödő szerepe megköveteli a hallgatóközpontú tanulást és tanítást, így az oktató szerepe is változik. A felsőoktatási intézmények elsődleges felelősséget viselnek oktatóik minőségéért és a hatékony oktatói munkát támogató körülmények biztosításáért.”*

**Célok:**

* + 1. Az oktatók szakmai támogatása és ösztönzése arra, hogy minél inkább részt tudjanak és részt kívánjanak venni az 1.3 standard (Hallgató-központú tanulás, tanítás és értékelés) alatt megfogalmazott célkitűzések megvalósításában
		2. Oktatói és kutatói utánpótlást elősegítő humánstratégia kidolgozása
		3. A nemzetköziesítés személyi feltételeinek erősítése
		4. Kutatási/publikációs tevékenység támogatása, megjelenések elősegítése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.5.1.1 | Az oktatók tanulás-tanítás vonatkozású szakmai fejlődését támogató továbbképzési rendszer kidolgozása. | rektor | rektorhelyettesek, intézetvezetők | 2022. júniusától folyamatosan | továbbképzési rendszer |
| 1.5.1.2 | Innovatív oktatási módszerek és digitális technológiák alkalmazásának szélesítése; pedagógia módszerek és kompetenciák fejlesztése. | oktatási rektorhelyettes | intézetvezetők | 2022. tavaszától folyamatosan | belső képzések száma, résztvevők száma |
| 1.5.1.3 | Az oktatási és kutatási teljesítmény értékelésére alkalmas teljesítményösztönzési rendszer kialakítása és bevezetése. | rektor, kancellár | rektorhelyettesek, intézetvezetők | 2022. 12. 15. | teljesítményösztönző rendszer |
| 1.5.2. | Oktatói és kutatói utánpótlást elősegítő humánstratégia kidolgozása | rektor | rektorhelyettesek, intézetvezetők | 2022. 02. 01. | stratégia dokumentuma |
| 1.5.2.1 | Tudományos fokozatok számának növelése | rektor | doktori iskola vezetője, témavezetők | 2022. januártól folyamatosan | fokozattal rendelkezők száma |
| 1.5.2.2 | Habilitáltak számának növelése | rektor | doktori iskola vezetője | 2022. januártól folyamatosan | habilitáltak száma |
| 1.5.3.1 | Külföldi oktatók alkalmazási feltételeinek javítása | általános rektorhelyettes | oktatási rektorhelyettes | 2022. 03. 01. | helyzetelemzés, javaslatok |
| 1.5.3.2 | Külföldi vendégprofesszorok fogadása, együttműködések, pályázatok keretében, lehetőségek növelése | általános rektorhelyettes | oktatási rektorhelyettes, intézetvezetők | folyamatos | vendégprofesszorok száma, az, itt töltött idő |
| 1.5.3.3 | Az oktatók nyelvtudásának továbbfejlesztését, oktatásra való felkészülését elősegítő rendszer kialakítása | rektor, kancellár | rektorhelyettesek, intézetvezetők | 2022. 04. 01. | nyelvvizsgával rendelkező oktatók száma |
| 1.5.4.1 | Hazai és nemzetközi publikációs platformok feltárása | általános rektorhelyettes | intézetvezetők, oktatók | 2022. januártól folyamatosan | publikációk száma |
| 1.5.4.2 | Tudományos folyóirat alapítása | rektor | rektorhelyettesek, intézetvezetők | 2022. január | publikációk száma |

## Tanulástámogatás és hallgatói szolgáltatások

***Standard (ESG 1.6):***

*„Az intézmények megfelelő finanszírozási forrásokkal rendelkezzenek a tanulási és tanítási tevékenységekhez, valamint biztosítsanak adekvát és könnyen hozzáférhető tanulástámogató feltételeket és hallgatói szolgáltatásokat.”*

***Irányelvek****:*

*„Az intézmények sokféle háttértámogatást kínálnak a tanuláshoz annak érdekében, hogy a hallgató tanulmányi idejét sikeresnek érezze. Ezek részben infrastrukturális jellegűek, a könyvtártól a tanulási létesítményeken át az informatikai rendszerekig, részben pedig humán jellegűek, a tutoroktól a tanácsadókon át az egyéb támogató szakemberekig. Az országon belüli és a nemzetközi mobilitás elősegítése szempontjából különösen fontosak a támogató szolgáltatások.”*

**Célok:**

* + 1. A hallgatói szolgáltatások minőségének és a hallgatói tanulástámogatás feltételeinek fejlesztése
		2. Oktatás-kutatást támogató tárgyi feltételek javítása és szolgáltatások javítása
		3. Kollégiumi elhelyezés színvonalának fejlesztése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.6.1.1 | Ösztöndíjak feltételeinek, pályázati és bírálat rendjének, nyomtatványoknak a felülvizsgálata | oktatástámogatási igazgató | oktatási rektorhelyettes, HÖK | minden év június | szabályzatmódosítási javaslatok |
| 1.6.1.2 | Első évfolyamra belépő hallgatók beilleszkedését segítő tutor-mentor program fejlesztése | oktatási rektorhelyettes | intézetvezetők, HÖK | minden év október | beszámoló, akcióterv |
| 1.6.1.3 | A nem első évfolyamos hallgatók számára is elérhető mentorálás, támogató szolgáltatások fejlesztése | oktatási rektorhelyettes | intézetvezetők, osztályfőnökök, HÖK | minden év február | beszámoló, akcióterv |
| 1.6.1.4 | Tanulmányi adminisztráció működésének vizsgálata (hozzáférhetőség, várakozási idő, e-ügykezelés) | oktatási rektorhelyettes | minőségügyi felelős, oktatástámogatási igazgató, HÖK | minden év október és március | elemzés, beavatkozás |
| 1.6.2.1 | Térítés ellenében nyújtott szolgáltatások felülvizsgálata | oktatási rektorhelyettes | oktatástámogatási igazgató, rektorhelyettesek | minden év június | helyzetelemzés, javaslatok |
| 1.6.2.2 | Speciális eszközigényű szakok szükségleteit támogató alapanyagcsomagok, ellátás fejlesztése | oktatási rektorhelyettes | oktatástámogatási igazgató, HÖK, kancellár | minden év február | beszámoló |
| 1.6.3.1 | Kollégium diákjóléti és szolgáltatói funkcióinak fejlesztéséhez, akcióterv készítése | kollégium igazgató | Oktatástámogatási Igazgatóság, HÖK, kancellár | minden év június | helyzetelemzés, akcióterv |
| 1.6.3.2 | Kollégiumi felvétel feltételei, eljárásrend, házirend felülvizsgálata, módosítási javaslatok megfogalmazása | kollégium igazgató | Oktatástámogatási Igazgatóság, HÖK | minden év június | helyzetelemzés, szabályzatmódosítási javaslatok |

## Információ-menedzsment

***Standard (ESG 1.7):***

*„Az intézmények gyűjtsenek, elemezzenek és használjanak releváns információkat képzési programjaik és egyéb tevékenységeik irányítására.”*

***Irányelvek:***

*A kellő tájékozottságon alapuló döntéshozatalhoz és ahhoz, hogy tudni lehessen, mi működik, és mire kell odafigyelni, megbízható adatoknak kell rendelkezésre állniuk. A programokkal és más tevékenységgel kapcsolatos hatékony információgyűjtési és elemzési folyamatok a belső minőségbiztosítási rendszer részei.*

**Célok:**

* + 1. Oktatói munka hallgatói véleményezése
		2. Elégedettségmérés (hallgatói és munkatársi)
		3. Diplomás Pályakövetési Rendszer és ALUMNI programok fejlesztése
		4. Információáramlás elősegítése (a rendszeres értekezleteken túl)
		5. Információbiztonság érdekében tett lépések

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.7.1.1 | Oktatói munka hallgatói véleményezésének (OMHV) lebonyolítása | minőségügyi felelős | oktatási rektorhelyettes, Oktatástámogatási Igazgatóság, HÖK | a szorgalmi időszak utolsó hetén | kitöltött kérdőívek száma, elemzés az OMHV eredményének feldolgozásából |
| 1.7.1.2 | OMHV anonimitásának biztosítása a kis létszámú kurzusoknál – felmérés | minőségügyi felelős | Oktatástámogatási Igazgatóság, HÖK | a szorgalmi időszak utolsó hetén | felmérés |
| 1.7.2.1 | Oktatók elégedettségmérése | minőségügyi felelős | MMT, intézetvezetők | minden év június | elemzés készítése és szükséges lépések megfogalmazása a visszaérkezett kérdőívek alapján |
| 1.7.2.2 | Egyéb munkavállalók elégedettségmérése | minőségügyi felelős | MMT, Kancellária | minden év június | elemzés készítése és szükséges lépések megfogalmazása a visszaérkezett kérdőívek alapján |
| 1.7.2.3 | Hallgatói elégedettségmérés | minőségügyi felelős | MMT, Oktatástámogatási Igazgatóság, HÖK | minden év június | elemzés készítése és szükséges lépések megfogalmazása a visszaérkezett kérdőívek alapján |
| 1.7.3.1 | Diplomás Pályakövetési Rendszer (DPR) fejlesztése | oktatási rektorhelyettes | Oktatástámogatási Igazgatóság, HÖK | 2021. szeptemberétől folyamatosan | DPR feladatok és célok megfogalmazódnak, bővülnek |
| 1.7.3.2 | ALUMNI programok fejlesztése | általános rektorhelyettes | intézetvezetők, HÖK | 2021. szeptemberétől folyamatosan | rendezvények, megkeresések |
| 1.7.3.3 | DPR kérdőív kiküldése | minőségügyi felelős | MMT | minden év július | elemzés készítése a visszaérkezett adatok alapján |
| 1.7.4.1 | Rendszeres rektori tájékoztatók tartása a munkavállalók részére | rektor | kancellár | minden félévben | tájékoztatók meghívója, utána emlékeztető |
| 1.7.4.2 | Rendszeres rektori tájékoztatók tartása a hallgatók részére | rektor | Oktatástámogatási igazgatóság, oktatási rektorhelyettes | minden félévben | tájékoztatók meghívója, tájékoztatók után összeállított észrevételek és feladatlista |
| 1.7.4.3 | Hírlevél létrehozása, rendszeres előállítása, kiküldése | Kommunikációért felelős személy | rektor, rektorhelyettesek, kancellár, intézetvezetők, HÖK | minden hónapban | hírlevél |
| 1.7.5.1 | NEPTUN adatainak ellenőrzése, szükséges korrekciója | oktatási rektorhelyettes | Oktatástámogatási Igazgatóság | minden év március | NEPTUN korrekciók |
| 1.7.5.2 | NEPTUN-ból kinyerhető adatok elemzéséből kimutatások készítése, döntéselőkészítéshez | oktatási rektorhelyettes | Oktatástámogatási Igazgatóság, intézetvezetők | minden év áprilisa | javaslat |
| 1.7.5.3 | Kommunikációs Szabályok felülvizsgálata | általános rektorhelyettes | Kancellária, rektorhelyettesek | minden év szeptember | javaslat |

## Nyilvánosság

***Standard (ESG 1.8):***

*„Az intézmények tegyenek közzé világos, pontos, objektív, naprakész és könnyen hozzáférhető információkat tevékenységükről, benne képzési programjaikról.”*

***Irányelvek:***

*„A leendő és a jelenlegi hallgatók, továbbá a végzettek, a többi érintett, valamint a nyilvánosság számára is hasznos az információ az intézmény tevékenységéről. Ennek érdekében az intézmények információt nyújtanak tevékenységükről, képzési programjaikról, azok felvételi követelményeiről, elvárt tanulási eredményeiről, a megszerezhető képesítésekről, a tanítási, tanulási és értékelési eljárásokról, a sikerességi arányokról, valamint a hallgatóknak kínált tanulási lehetőségekről és a végzettek elhelyezkedéséről.”*

**Célok:**

* + 1. Honlapfejlesztés
		2. Kiállítások, szakmai fórumok révén bekapcsolódás a szakmai hálózatokba
		3. Nyilvánosság bővítése, nyitottság kiterjesztése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.8.1.1 | Jelenlegi honlapstruktúra átgondolása, tervek készítése a megújulásra | rektor, kancellár | oktatók, Oktatástámogatási Igazgatóság, HÖK | 2021. 10. 01. | megújult honlap tervei |
| 1.8.1.2 | A honlap (intézeti aloldalak is) megújítása, továbbá az információk harmonizálását célzó munkafolyamat kialakítása | általános rektorhelyettes | oktatási rektorhelyettes, intézetvezetők, Oktatástámogatási Igazgatóság, HÖK | minden év augusztus | megújult honlap |
| 1.8.1.3 | A honlapon megjelenő tartalmi elemek átvizsgálása (naprakészek-e, MAB szempontoknak megfelelnek-e, kielégítik- e az érdeklődő/hallgató igényeit) | minőségügyi felelős | Oktatástámogatási Igazgatóság, Kancellária, intézetvezetők | minden év január és augusztus | helyzetelemzés, változtatási javaslatok – megújult honlap |
| 1.8.1.4 | Angol nyelvű honlap fejlesztése | általános rektorhelyettes | oktatási rektorhelyettes, intézetvezetők, Oktatástámogatási Igazgatóság, HÖK | minden év augusztus | megújult honlap |
| 1.8.2.1. | Kiállítások, előadások, szakmai fórumok szervezése | általános rektorhelyettes | intézetvezetők, oktatók, Kancellária, HÖK, Doktori Iskola, | folyamatosan | kiállítások, szakmai fórumok |
| 1.8.3.1 | Nyílt napok szervezése, nyitott órák rendszerének kialakítása, nyilvános előadások szervezése | oktatási rektorhelyettes | intézetvezetők, osztályfőnökök, HÖK | folyamatosan | előadások száma, programok száma |

## A képzési programok folyamatos nyomon követése és rendszeres értékelése

***Standard (ESG 1.9):***

*„Az intézmények folyamatosan kísérjék figyelemmel és rendszeres időközönként tekintsék át képzési programjaikat, biztosítandó, hogy azok elérjék kitűzött céljaikat, illetve megfeleljenek a hallgatók és a társadalom igényeinek. Ezen értékelések eredményezzék a programok folyamatos javulását. Az ennek folytán tervezett vagy megtett intézkedéseket minden érdekelt felé közölni kell.”*

***Irányelvek:***

*„A képzési programok rendszeres figyelemmel kísérése, felülvizsgálata és módosítása azt célozza, hogy a program megfelelő maradjon, s hogy a hallgatók számára támogató és hatásos tanulási környezetet teremtsen.”*

**Célok:**

* + 1. Képzési programok rendszeres időközönkénti áttekintése, értékelése, megújítása
		2. Mintatantervek rendszeres felülvizsgálata
		3. Tananyagfejlesztés

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.9.1.1 | Képzési programok rendszeres figyelemmel kísérése, értékelése | szakfelelősök | oktatási rektorhelyettes, intézetvezetők, osztályfőnökök, oktatók, HÖK | minden év július | szakfelelősök beszámolói, változtatási javaslatok |
| 1.9.1.2 | Tantervek, tematikák és számonkérési módok áttekintése a következő szempontok alapján: hallgató-centrikusság, projekt-orientáltság | oktatási rektorhelyettes | intézetvezetők, osztályfőnökök, HÖK | minden év április | felülvizsgált és módosított tematikák |
| 1.9.2.1 | Mintatantervek felülvizsgálata, megújítása, nemzetközi standardok bevezetése | oktatási rektorhelyettes | szakfelelősök, intézetvezetők, osztályfőnökök | minden év május | Szenátus elé terjesztett módosított mintatantervek |
| 1.9.2.2 | Mintatantervek átalakításának vitája, párhuzamosságok, szaktávolságok vizsgálata. | oktatási rektorhelyettes | szakfelelősök, intézetvezetők, osztályfőnökök | minden év május | Szenátus elé terjesztett módosított mintatantervek |
| 1.9.3.1 | Tananyagfejlesztési célok megfogalmazása a képzési programok felülvizsgálata alapján | oktatási rektorhelyettes | szakfelelősök, intézetvezetők, osztályfőnökök | minden év június | tananyagfejlesztési célok |
| 1.9.3.2 | Innovatív oktatási módszerek bevezetésének vizsgálata | oktatási rektorhelyettes | szakfelelősök, intézetvezetők, osztályfőnökök | minden év június | újtípusú tananyagok |
| 1.9.3.3 | Tananyagfejlesztés megvalósítása | oktatási rektorhelyettes | tantárgyfelelősök, intézetvezetők | igény szerint, felkérés alapján | tananyagok |

## Rendszeres külső minőségbiztosítás

***Standard (ESG1.10):***

*„Az intézményeket rendszeres időközönként külső minőségbiztosítás alá kell vetni az ESG szerint.”*

***Irányelvek:***

*„A különféle formákban megjelenő külső minőségbiztosítás igazolhatja az intézmények belső minőségbiztosításának hatékonyságát, a javítás katalizátoraként működhet, és új perspektívákat kínálhat az intézmény számára. Ezen felül információt ad az intézménynek és a nyilvánosságnak az intézmény működésének minőségéről. Az intézmények rendszeres külső minőségbiztosításban vesznek részt, amely figyelembe veszi – ahol az releváns – a jogszabályi környezet előírásait. Ezért – a jogszabályok függvényében – a külső minőségbiztosítás különféle módokon történhet, és más-más szervezeti szintre (képzési program, kar vagy intézmény) irányulhat. A minőségbiztosítás állandó folyamat és nem fejeződik be a külső visszajelzéssel vagy jelentéssel, de az intézményen belüli követő eljárással sem. Az intézmény vegye számba a legutóbbi külső értékelés óta történt haladását, amikor a következőre készül.”*

**Célok:**

* + 1. Rendszeres külső minőségbiztosítás
		2. Magas színvonalú, hatékony és eredményes felkészülés a 2021. évi MAB intézményi akkreditációra
		3. Magas színvonalú, hatékony és eredményes felkészülés a 2021. évi MAB doktori iskola akkreditációra
		4. Belső auditálási rendszer működtetése

**Teendők:**

|  |  |  |  |  |  |
| --- | --- | --- | --- | --- | --- |
|  | **Teendő** | **Felelős** | **Résztvevők** | **Határidő** | **Indikátorok** |
| 1.10.1.1 | Rendszeres külső minőségbiztosítási eljárások lefolytatása | minőségügyi felelős | MMT | 2022. évtől minden év október | eljárások, auditot végző cég felkérése |
| 1.10.1.2 | Külső intézményi auditra felkészülés | minőségügyi felelős | MMT, Akkreditációs Bizottság, HÖK | 2021. október | sikeres MAB audit |
| 1.10.1.3 | Külső doktori iskola auditra felkészülés | oktori iskola vezetője | Doktori Tanács, DÖK | 2021. október | sikeres MAB audit |
| 1.10.2.1 | Munkacsoport működése a MAB intézményi akkreditációra való felkészüléshez | rektor, kancellár | minőségügyi felelős, rektorhelyettesek, Kancellária | 2021. májustól folyamatos | feladatlista határidőkkel, rendszeres ülések, előkészülő anyagok |
| 1.10.2.2 | MAB intézményi akkreditációra felkészülés, szükséges teendők megtétele | minőségügyi felelős | Intézményi Akkreditációs Munkacsoport tagjai | 2021 év augusztus | Intézményi önértékelés dokumentumának feltöltése |
| 1.10.3.1 | Munkacsoport működése a MAB doktori iskola akkreditációra való felkészüléshez | doktori iskola vezetője | Doktori Tanács, DÖK | 2021. májustól folyamatos | feladatlista határidőkkel, rendszeres ülések, előkészülő anyagok |
| 1.10.3.2 | MAB doktori iskola akkreditációra felkészülés, szükséges teendők megtétele | doktori iskola vezetője | Doktori Tanács, DÖK | 2021 év augusztus | Doktori iskola dokumentumának feltöltése |
| 1.10.4.1 | Belső audit rendszer alapjainak megteremtése | rektor, kancellár | rektorhelyettesek, MMT | 2022. január | belső audit rendszer |
| 1.10.4.2 | Belső audit megvalósítása | minőségügyi felelős | MMT | 2022. november | vizsgálati anyag |

Budapest, 2021. augusztus 30.

………………………………………… …………………………………………

Dr. Szarka Gábor Novák Emil

 kancellár általános rektorhelyettes